**Nota informativă**

**la proiectul hotărârii Guvernului cu privire la modificarea**

**unor hotărâri ale Guvernului**

**I. Denumirea autorului și, după caz, a participanților la elaborarea proiectului**

Proiectul hotărârii de Guvern ,,cu privire la modificarea unor hotărîri ale Guvernului” a fost elaborat de Ministerul Finanțelor.

**II. Temeiul inițierii procesului de elaborare şi finalitățile urmărite**

Amendamentele înaintate au fost formulate ca urmare a necesității introducerii în circulație a unui document primar cu regim special de însoțire a mărfii, care conform practicilor europene poartă denumirea de aviz de însoțire a mărfii.

Formularul „avizul de însoțire a mărfii” se va întocmi de către entități în următoarele cazuri:

- la însoțirea mărfii pe parcursul transportării acesteia;

- la transmiterea valorilor materiale spre prelucrare/păstrare la terți fără transmiterea dreptului de proprietate și returnarea acestora.

Noile norme au drept scop modificarea legislației în vigoare în vederea îmbunătățirii mecanismelor de reglementare a procesului de utilizare a documentelor primare cu regim special de către mediul de afaceri.

La fel se propune acordarea dreptului persoanele fizice care nu desfășoară activitate de întreprinzător și prestează servicii şi/sau lucrări să beneficieze de acordarea scutirii personale stabilite la art.33 din Codul fiscal la locul prestării serviciilor şi/sau lucrărilor cu condiția neutilizării scutirilor pe parcursul perioadei respective la un alt loc.

Măsura are drept scop simplificarea conformării fiscale contribuabililor și diminuarea poverii administrative privind calcularea obligațiilor fiscale privind impozitul pe venit al persoanelor fizice care nu desfășoară activitate de întreprinzător și prestează servicii şi/sau lucrări.

Concomitent, se propun un șir modificări de ordin redacțional la Hotărîrea Guvernului nr.693/2018 cu privire la determinarea obligațiilor fiscale aferente impozitului pe venit.

**III. Fundamentarea economico-financiară**

Adoptarea proiectului de hotărâre nu va implica costuri financiare, care urmează a fi prevăzute anual în bugetul de stat.

**IV. Respectarea transparenței în procesul decizional**

În scopul respectării prevederilor Legii nr.239/2008 privind transparența în procesul decizional, proiectul hotărârii Guvernului „cu privire la modificarea unor hotărîri ale Guvernului ” urmează a fi plasat pe pagina web oficială a Ministerului Finanțelor *(www.mf.gov.md*), în compartimentul ,,Transparența decizională” și pe *particip.gov.md*.

Proiectul va fi remis spre avizare autorităților, instituțiilor și altor părți interesate, precum și va a fi supus expertizei juridice și anticorupție.

**MINISTRU Ion CHICU**